***Նախագիծ***

**ՊԱՅՄԱՆԱԳԻՐ N**

**ՊԵՏՈՒԹՅԱՆ ԿՈՂՄԻՑ ԴՐԱՄԱՇՆՈՐՀԻ ՁԵՎՈՎ ՏՐԱՄԱԴՐՎՈՂ ՖԻՆԱՆՍԱԿԱՆ ԱՋԱԿՑՈՒԹՅԱՆ ԳՈՒՄԱՐՆԵՐԻ ՕԳՏԱԳՈՐԾՄԱՆ ՄԱՍԻՆ**

ք. Երևան « » « » 2019 թ.

ՀՀ կրթության, գիտության, մշակույթի և սպորտի նախարարությունը (այսուհետ` Պատվիրատու)` ի դեմս նախարարության կանոնադրության հիման վրա գործող գլխավոր քարտուղար Ն. Հարությունյանի, մի կողմից, և «Գյումրու Վ. Աճեմյանի անվան պետական դրամատիկական թատրոն» ՊՈԱԿ-ը (այսուհետ` Կատարող)` ի դեմս կազմակերպության կանոնադրության հիման վրա գործող տնoրեն Լ. Հարությունյանի, մյուս կողմից, կնքեցին սույն պայմանագիրը (այսուհետ` Պայմանագիր) հետևյալի մասին:

**1.** **ՊԱՅՄԱՆԱԳՐԻ ԱՌԱՐԿԱՆ**

1.1. Պատվիրատուն հանձնարարում է, իսկ Կատարողը ստանձնում է Պատվիրատուի կողմից հատկացված միջոցներն ուղղել 2019 թվականի սեպտեմբերի 21-ին Հայաստանի Հանրապետության անկախության տոնակատարության շրջանակներում` Գյումրիում իրականացված միջոցառումների մասնակի ծախսերի փոխհատուցմանը` համաձայն Պատվիրատուի կողմից հաստատված ծրագրի և պայմանագրի անբաժանելի մաս կազմող հաշվարկի (Հավելված):

**2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

**2.1 Պատվիրատուն պարտավոր է`**

2.1.1. Հատկացնել գումարը «Հայաստանի Հանրապետության 2019 թվականի պետական բյուջեի մասին» ՀՀ օրենքի «Արվեստների ծրագրի» «Մշակութային միջոցառումների իրականացում» միջոցառման համար ՀՀ մշակույթի նախարարությանը նախատեսված անհատույց դրամաշնորհների հաշվին:

2.1.2. Պայմանագրի 6.1-ին կետով սահմանված ժամկետում ընդունել Կատարողի կողմից Պայմանագրի 2.3.3-րդ ենթակետով սահմանված կարգով ներկայացված հաշվետվությունները, ստորագրել հանձնման-ընդունման արձանագրությունը:

**2.2. Պատվիրատուն իրավունք ունի`**

2.2.1. Ցանկացած ժամանակ (պարբերաբար), առանց որևէ սահմանափակումների, ստուգել Կատարողի կողմից Պայմանագրի կատարման ընթացքը՝ չմիջամտելով վերջինի գործունեությանը:

2.2.2. Կատարողի կողմից Պայմանագրի 2.3-րդ կետով նախատեսված պարտավորությունները չկատարելու դեպքում հետ պահանջել փոխանցված գումարը, միակողմանի լուծել Պայմանագիրը՝ դադարեցնելով պայմանագրով իր վրա դրված պարտավորությունների կատարումը:

2.2.3. Պայմանագրի 6.1-ին կետով սահմանված ժամկետում Կատարողից պահանջել ներկայացնել Պայմանագրի 2.3.2-րդ ենթակետով նախատեսված հաշվետվությունը:

**2.3. Կատարողը պարտավոր է`**

2.3.1. Պայմանագրից բխող աշխատանքներն իրականացնել` ապահովելով Պայմանագրի պարտադիր պահանջները:

2.3.2. Մինչև Պայմանագրի 6.1-ին կետով սահմանված ժամկետի ավարտը Պատվիրատուին ներկայացնել հաշվետվություն (ֆինանսական և բովանդակային) իր կողմից իրականացված ծախսերի և կատարված աշխատանքի մասին: Ֆինանսական հաշվետվությունը պարունակում է Պատվիրատուի կողմից հաստատված ձևանմուշով լրացված ձևը (հաշվարկի ծախսերը հիմնավորող հաշվապահական և այլ փաստաթղթերը գտնվում են Կատարողի մոտ), իսկ բովանդակայինը` ամբողջական տեղեկատվություն միջոցառման իրականացման և ընթացքի մասին, այդ թվում արդյունքների գնահատումը, մասնակիցների քանակը` կցելով էլեկտրոնային կրիչներ` լուսանկարներ, հրավիրատոմսեր և այլն:

2.3.3. Հրապարակել Պատվիրատուի անունը, իսկ միջոցառման համաֆինանսա­վորման դեպքում տրամադրել ամփոփ տեղեկույթ` ծրագրին աջակցող կազմակերպության, ֆինանսավորման չափի և վերջինիս հետ ձեռք բերված այլ պայմանավորվածությունների մասին:

**2.4. Կատարողը իրավունք ունի`**

2.4.1.Պատվիրատուի կողմից Պայմանագրի 2.1.1-ին ենթակետով նախատեսված պարտա­վո­րութ­յունները չկատարելու դեպքում միակողմանի լուծել Պայմանագիրը` դադարեցնելով Պայմանագրով իր վրա դրված պարտավորությունների կատարումը:

**3. ՊԱՅՄԱՆԱԳՐԻ ԳԻՆԸ ԵՎ ՎՃԱՐՈՒՄՆԵՐԻ ԿԱՐԳԸ**

3.1. Պայմանագրի 1.1-ին կետում նշված աշխատանքների իրականացման համար Պատվիրատուն Կատարողին հատկացնում է 15151.8 հազար (տասնհինգ միլիոն մեկ հարյուր հիսունմեկ հազար ութ հարյուր) դրամ (ներառյալ հարկերը, տուրքերը և պարտադիր այլ վճարները)` համաձայն պայմանագրի հավելվածի:

3.2. Պայմանագրի 3.1-ին կետում սահմանված գումարը Կատարողին հատկացվում է Պայմանագիրը կնքվելուց հետո իր գանձապետական հաշվեհամարին փոխանցելու միջոցով` 5 բանկային օրվա ընթացքում:

3.3. Համաձայն «ՀՀ 2019 թվականի պետական բյուջեի մասին» ՀՀ oրենքի 7-րդ հոդվածի 22-րդ կետի` հաշվարկված ԱԱՀ-ի գծով լրացուցիչ հատկացումները չեն կարող ուղղվել այլ նպատակների և չoգտագործված գումարները 2019 թվականի ընթացքում ենթակա են վերադարձման ՀՀ պետական բյուջե:

**4. ԱՇԽԱՏԱՆՔՆԵՐԻ ԸՆԴՈՒՆՄԱՆ ԿԱՐԳԸ**

4.1. Պայմանագրի 1.1-ին կետում նշված և ամբողջությամբ կատարված աշխատանքները Կատարողի կողմից ներկայացվում են Պատվիրատուի ընդունմանը ոչ ուշ, քան Պայմանագրով սահմանված ժամկետում: Պատվիրատուի կողմից դրանց ընդունման դեպքում այդ մասին կազմվում է ընդունման-հանձնման արձանագրություն:

4.2. Մինչև Պայմանագրի 1.1-ին կետում նշված աշխատանքների ընդունման- հանձնման արձանագրության ստորագրումը Կատարողը պետք է Պատվիրատուին ներկայացնի Պայմանագրի կատարմանն ուղղված` իր կողմից փաստացի կատարված ծախսերի վերջնահաշվարկը:

**5. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ ԵՎ ՊԱՅՄԱՆԱԳԻՐԸ ԴԱԴԱՐԵՑՆԵԼՈՒ ԿԱՐԳԸ**

5.1. Պայմանագրով նախատեսված պարտավորությունները կողմերը պարտավոր են կատարել պատշաճ և սահմանված ժամկետներում: Դրանք ոչ պատշաճ կամ ժամկետանց կատարելու, չկատարելու կամ կատարելուց խուսափելու դեպքում, ինչպես նաև իրենց գործողություններով կամ անգործությամբ Պայմանագրի կատարման համար խոչընդոտներ ստեղծելու, մյուս կողմին վնաս պատճառելու համար կողմերից յուրաքանչյուրը պատասխանատվություն է կրում մյուս կողմին պատճառած վնասների լրիվ ծավալով`օրենքով սահմանված կարգով:

5.2. Պայմանագիրը կարող է վաղաժամկետ լուծվել Կողմերից որևէ մեկի նախաձեռնությամբ` մյուս կողմի` Պայմանագրի պայմանները խախտելու դեպքում: Այդ ժամանակ նախաձեռնող կողմը պետք է ստանա վնասների լրիվ չափով փոխհատուցում:

5.3. Պայմանագիրը վաղաժամկետ դադարեցնելը կամ լուծելը Կողմերից որևէ մեկի համար այն շարունակելն աննպատակահարմար լինելու դեպքում կամ այլ պատճառաբանությամբ չի թույլատրվում: Նման դեպքում Կողմն իրավունք ունի կամ ստանալ Պայմանագրի 3.1-ին կետով նախատեսված գումարի լրիվ փոխհատուցումը, կամ պահանջել Պայմանագրի հարկադիր կատարումը:

5.4. Պայմանագրով նախատեսված հաշվետվությունների ներկայացման համար սահմանված ժամկետները չպահպանելու դեպքում Կատարողը Պատվիրատուին վճարում է տույժ` պայմանագրի գնի 0.05 (հինգ հարյուրերորդական) տոկոսի չափով` ուշացված յուրաքանչյուր օրացույցային օրվա համար:

**6. ՊԱՅՄԱՆԱԳՐԻ ԺԱՄԿԵՏԸ**

6.1. Պայմանագրով նախատեսված աշխատանքների հաշվետվությունների ներկայացման ժամկետը մինչև 2019 թվականի դեկտեմբերի 10-ը:

6.2. Պայմանագիրը ուժի մեջ է մտնում Կողմերի ստորագրման պահից և գործում է մինչև 2019 թվականի դեկտեմբերի 20-ը:

1. **ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ /ՖՈՐՍ-ՄԱԺՈՐ/**

7.1. Սույն պայմանագրի կապակցությամբ ծագած վեճերը լուծվում են բանակցությունների միջոցով: Համաձայնություն ձեռք չբերվելու դեպքում վեճերը լուծվում են օրենքով սահմանված կարգով:

**8. ՎԵՃԵՐԻ ԼՈՒԾՄԱՆ ԿԱՐԳԸ**

8.1. Պայմանագիրը կազմված է 5 թերթից, կնքվում է 2 օրինակից, որոնք ունեն հավասարազոր իրավաբանական ուժ:

8.2. Սույն պայմանագրում լրացումներ ու փոփոխություններ կատարելու վերաբերյալ համաձայնությունները կազմվում են գրավոր և հաստատվում են Կողմերի ստորագրությամբ:

**9. ՏԵՂԵԿՈՒԹՅՈՒՆՆԵՐ ԿՈՂՄԵՐԻ ՄԱՍԻՆ**

|  |  |
| --- | --- |
| **ՊԱՏՎԻՐԱՏՈՒ`** | **ԿԱՏԱՐՈՂ`** |
| ՀՀ կրթության, գիտության,մշակույթի և սպորտի նախարարություն  Երևան, Վազգեն Սարգսյան 3, Կառավարական տուն 2  ՀՀ ՖՆ գործառնական վարչություն  ՀՀ 900011024313  ՀՎՀՀ 02698732  Գլխավոր քարտուղար՝  \_\_\_\_\_\_\_\_\_\_\_\_\_\_\_\_ Ն. Հարությունյան  **Կ.Տ.** | «Գյումրու Վ. Աճեմյանի անվան պետական դրամատիկական թատրոն» ՊՈԱԿ  Գյումրի, Սայաթ-Նովայի4  ՀՀ ֆՆ գործառնական վարչություն  Հ/Հ 900018002411  ՀՎՀՀ 05503548  Հեռ. /0-312/ 5-25-38  Տնօրեն՝    \_\_\_\_\_\_\_\_\_\_\_\_\_\_\_ Լ. Հարությունյան  **Կ.Տ.** |

ՀԱՎԵԼՎԱԾ`

------ ---------- 2019 թ.

N \_\_\_\_\_ պայմանագրի

**ՀԱՇՎԱՐԿ**

ՀՀ անկախության օրվա տոնակատարությունների շրջանակներում` Գյումրիում իրականացված միջոցառումների մասնակի ծախսերի փոխհատուցման

(2019 թ. սեպտեմբեր)

|  |  |  |  |  |  |  |
| --- | --- | --- | --- | --- | --- | --- |
| **Հ/Հ** | **Ծախսեր** | **Քանակը** | **Միավորի արժեք (դրամ)** | | **Գումարը**  **(հազ. դրամ)** | |
| **1.** | **Կատարող երաժիշտների, մենակատարների, դերասանների և ստեղծագործողների վարձատրություն** |  |  | | **8996.7** | |
| 1.1. | «Հայաստանի ազգային ֆիլհարմոնիկ նվագախումբ» ՊՈԱԿ | 74 մարդ | 1 մարդ` միջինը 28243.24 | | 2090.0 | |
| 1.2. | «Կամերային երաժշտության ազգային կենտրոն» ՊՈԱԿ | 30 մարդ | 1 մարդ` միջինը 19333.34 | | 580.0 | |
| 1.3. | «Նեմրա» ռոք խումբ | 4 մարդ | 1 մարդ` միջինը 62500 | | 250.0 | |
| 1.4. | Նարեկ Հախնազարյան | 1 մարդ |  | | 1479.2 | |
| 1.5. | Երաժշտական քառյակ (Գոռ Դավթյան) | 4 մարդ | 1 մարդ` միջինը 26850 | | 107.4 | |
| 1.6. | «Լավ էլի» ռոք խումբ | 5 մարդ | 1 մարդ` միջինը 84180 | | 420.9 | |
| 1.7. | Ռուդոլֆ Խառատյանի պարախումբ | 6 մարդ | 1 մարդ` միջինը 93750 | | 562.5 | |
| 1.8. | Մենակատար /երգիչ/ | 2 մարդ |  | | 968.8 | |
| 1.9. | Լարախաղաց | 1 մարդ |  | | 267.4 | |
| 1.10. | Հաղորդավար | 3 մարդ |  | | 1118.9 | |
| 1.11. | Դերասաններ /կերպարային/ |  |  | | 596.3 | |
| 1.12. | Դերասաններ Simbiozz Band |  |  | | 206.0 | |
| 1.13. | Գալա համերգի սցենարի մշակում |  |  | | 349.0 | |
| **2.** | **Ֆոտոցուցահանդես** |  |  | | **2196.1** | |
| **3.** | **Տաղավար մանկական կրթական ծրագրի համար** |  |  | | **630.0** | |
| **4.** | **Գովազդ**  (արտաքին գովազդային վահանակներ) |  |  | | **384.0** | |
| **5.** | **Կազմակերպական խմբի վարձատրություն, ընդամենը** |  |  | | **420.0** | |
| 5.1. | Համակարգող | 1 մարդ | 200000 | | 200.0 | |
| 5.2. | Կազմակերպիչ | 2 մարդ | 1 մարդ` 110000 | | 220.0 | |
|  | **Ընդամենը** |  |  | **12626.5** | |
| **6.** | **ԱԱՀ** |  |  | | **2525.3** | |
|  | **ԸՆԴԱՄԵՆԸ** |  |  | **15151.8** | |

|  |  |
| --- | --- |
| **ՊԱՏՎԻՐԱՏՈՒ`** | **ԿԱՏԱՐՈՂ`** |
| ՀՀ կրթության, գիտության,մշակույթի և սպորտի նախարարություն  Երևան, Վազգեն Սարգսյան 3,  Կառավարական տուն 2  ՀՀ ՖՆ գործառնական վարչություն  ՀՀ 900011024313  ՀՎՀՀ 02698732  Գլխավոր քարտուղար՝    \_\_\_\_\_\_\_\_\_\_\_\_\_\_\_\_\_ Ն. Հարությունյան  **Կ.Տ.** | «Գյումրու Վ. Աճեմյանի անվան պետական դրամատիկական թատրոն» ՊՈԱԿ  Գյումրի, Սայաթ-Նովայի4  ՀՀ ֆՆ գործառնական վարչություն  Հ/Հ 900018002411  ՀՎՀՀ 05503548  Հեռ. /0-312/ 5-25-38  Տնօրեն՝    \_\_\_\_\_\_\_\_\_\_\_\_\_\_\_ Լ. Հարությունյան  **Կ.Տ.** |